Мотиви към проект за Наредба за изменение на Наредба за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас.



Причини, които налагат приемането на предложения Проект.
На заседанието, проведено на 28.01.2020 г., отразено в Протокол №6, с решение по т.33 от дневния ред, Общински съвет – Бургас е приел Наредба за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас.
Съгласно чл.8. ал.1 от тази Наредба, исканията за отпускане на финансови средства се разглеждат от комисия, която се състои от 3 общински съветници и 4 служители от общинска администрация, определени със заповед на кмета на община Бургас, като не е предвиден ред за определяне на председател на комисията.
Второто изречение на същата алинея постановява, че „Комисията предлага в срок до 30-ти декември на съответната година с мотивиран доклад до кмета спортните мероприятия за включване в спортния календар, както и сумите за финансовото им подпомагане, съгласно спецификата на спорта (олимпийски/неолимпийски), вида на състезанието, брой дни и участници, както и обществения интерес към проявата.“
[bookmark: _GoBack]Този срок е заложен за в случаите, когато Общинският съвет ще приема бюджета за следващата календарна година през месец януари. Но в много случаи, включително и през 2021 г., бюджетът ще се приема през месец февруари, което прави заложеният срок прекалено ранен. Ето защо, по-ефективно е да се даде срок за изготвяне на проекта на спортния календар, обвързан с изготвянето на общинския бюджет, а не с края на предходната календарна година.
С оглед гореизложеното, се предлага настоящият проект за Наредба за изменение на Наредбата за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас.

Цели, които се поставят с предложения проект и очаквани резултати. 
Целта, която се поставя с предлаганото изменения е регламентиране избора на председател на комисията по чл. 8 от действащата Наредба и съобразяване на срока за изготвяне на проекта на спортния календар с предложения за спортни мероприятия за включване в спортния календар, с изготвянето на общинския бюджет. Така няма да се налага с отделни докладни записки да се иска удължаване на срок, определен с наредба, дори и при настъпване на извънредна обстановка, какъвто точно случай имаме в момента. 

Финансови и други средства, необходими за прилагане на новата уредба.
За прилагане на новата уредба не са необходими финансови средства.
 
Анализ за съответствие с правото на Европейския съюз.
Настоящите изменения на Наредбата за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас, са в пълно съответствие с европейското  законодателство, спазвайки в пълнота разпоредбите и целите на националното и местно законодателство.

